Nacionalni muzej u Tokiju

Nacionalni muzej u Tokiju (jap. 東京国立博物館, Tōkyō Kokuritsu Hakubutsukan), skr. TNM, je umjetnički muzej smješten uz zoološki vrt Ueno Park u Taitou, središnji Tokio. Smatra se najstarijim nacionalnim muzejom u Japanu; najveći je umjetnički muzej u Japanu i jedan je od najvećih umjetnički muzeja u svijetu. Jedan je od četiri muzeja kojima upravlja Nacionalni zavod za kulturnu baštinu (jap. 国立 文化 財 機構) Muzej sakuplja, čuva i prikazuje opsežnu kolekciju umjetničkih djela i kulturnih predmeta iz Azije, s naglaskom na drevnu i srednjovjekovnu japansku umjetnost i azijsku umjetnost duž Puta svile. Tu je i velika zbirka grčko-budističke umjetnosti. Muzej čuva više od 110.000 kulturnih dobara, uključujući 89 koji su japansko nacionalno blago, 319 blaga Horyujija i 644 važna kulturna dobra. Uz to, u muzeju se nalazi preko 3.000 kulturnih dobara koje su donirali pojedinci i organizacije, uključujući 55 koji su nacionalno blago i 253 važna kulturna dobra (od ožujka 2019.). Muzej također provodi istraživanja i organizira obrazovne događaje vezane uz njegovu zbirku. Muzej se sastoji od zgrada: Honkan, u kojoj je japanska galerija; Heiseikan i Hyokeikan, u koijma se održavaju posebne izložbe; Toyokan, u kojoj je azijska galerija; Galerija blaga Horyu-jija, u kojoj su važne relikvije izvorno sačuvanih u Horyu hramu Nare; Kuroda Memorijalna dvorana, u kojoj je zbirka radova slikara Kurode Seikija; i istraživačkog i informacijskog centra. U sklopu muzeja nalaze se restorani i trgovine, izložbe na otvorenom (uključujući Kuromon) i vrt u kojem posjetitelji mogu uživati u sezonskim pogledima. Zapadna umjetnost izvan nadležnosti TNM-a smještena je u obližnjem Nacionalnom muzeju zapadnjačke umjetnosti. Povijest Nacionalni muzej u Tokiju bio je prvi muzej koji je otvoren u Japanu. Inauguracija je održana 1872. godine u Taisendenu, a tada se zvao Carski muzej. Ubrzo nakon otvaranja za javnost muzej se preselio u Uchiyamashita-cho (danas Uchisaiwai-cho), a 1882. godine se vratio na svoje trenutno mjesto, u park Ueno. Tijekom 20. stoljeća muzej je pretrpio neka oštećenja, poput velikog Kantō potresa 1923. i Drugog svjetskog rata, tijekom kojega je bio zatvoren. Kolekcija Japanska galerija (Honkan) Galerija Honkan ima 24 izložbena prostora na dva kata, koji kronološki prikazuju japansku umjetnost od glinenih figura iz razdoblja Jōmon do gravura u drvetu iz 19. stoljeća. Azijska galerija (Toyokan) Galerija Toyokan ima deset izložbenih soba na pet katova, s velikom zbirkom umjetničkih i arheoloških predmeta iz raznih azijskih zemalja. Muzej čuva najveću i najznačajniju zbirku korejske umjetnosti, ostavštine iz vremena kada je Koreja bila japanska kolonija. Ostala azijska područja zastupljena u ovoj galeriji su: Kina, Indija i jugoistočna Azija. Iako nije u Aziji, u ovu galeriju pripada i Egipat. Zgrada u kojoj se nalazi Galerija Toyokan izgrađena je 1968. godine, a dizajnirao ju je Taniguchi Yoshio. Na prvom katu nalazi se restoran i trgovina u predvorju. Hyokeikan Hyokeikan je otvoren 1909. godine u spomen na brak prijestolonasljednika (kasnijeg cara Taisha). Kasnije je ta zgrada označena kao važno kulturno dobro, a otvorena je samo u posebnim prilikama i privremenim izložbama. Heiseikan Heiseikan je otvoren 1999. godine i uglavnom se koristi za privremene izložbe. Pored toga, na prvom katu sadrži japansku arheološku galeriju s artefaktima iz razdoblja od 10.000 pr. Kr. do 8. stoljeća. Galerija blaga Horyu-ji U ovoj se galeriji nalaze predmeti pronađeni tijekom restauracije Meiji, kada je carska obitelj 1878. godine preuzela zemlju hrama Horyu-ji u Nari. Izvori Literatura Steve Sundberg, "Ueno Park Museums, c. 1910", Old Tokyo, including images of the National Museum through the 20th century, 2019. (engl.) Vanjske poveznice Tokyo National Museum: službene stranice (engl.) Keiji Imamura, The Prehistory of Japan and Its Position in East Asia, University College London Press, London, 1996. (engl.)